


                                                                                                                                          
 Aprob, 							Nr. 4633/18.03.2025
PRIMAR,
DINCĂ FLORIN-IONUŢ
Referat
Subsemnatul Cardoşi Nicolae, director al Direcției de Asistență Socială Boldeşti-Scăeni, vă supun spre analiză următoarele:
- art. 27² din Legea nr. 196/2016 privind venitul minim de incluziune prevede că autorităţile administraţiei publice locale au obligaţia de a elabora programe de acţiune comunitară destinate prevenirii şi combaterii riscului de sărăcie şi excluziune socială, care se aprobă prin hotărâri ale consiliilor locale.
- programul de acţiune comunitară destinat prevenirii şi combaterii riscului de marginalizare şi excluziune socială se adresează grupurilor şi comunităților aflate în dificultate şi are în vedere acordarea de către SPAS a pachetului minim de servicii sociale, reprezentând: activităţi şi servicii de consiliere, măsuri şi acţiuni care au drept scop prevenirea sau limitarea unor situaţii de dificultate ori vulnerabilitate care pot duce la marginalizare sau excluziune socială, informare şi consiliere, asigurarea referirii beneficiarului către alte servicii sociale sau alte servicii de interes public general, precum şi alte măsuri prevăzute în legile speciale. 
- conform textului de lege anterior menționat, autorităţile administraţiei publice locale au obligaţia de a include, cu prioritate, beneficiarii venitului minim de incluziune în programele de acţiune comunitară 
- potrivit art. 35 alin. (3) din Legea asistenței sociale nr. 292/2011, responsabilitatea iniţierii programelor de acţiune comunitară destinate prevenirii şi combaterii riscului de marginalizare şi excluziune socială şi a acordării pachetului minim de servicii sociale prevăzute la art. 56 alin. (1) revine autorităţii administraţiei publice locale, la propunerea asistentului social din cadrul serviciului public de asistenţă socială.
[bookmark: _GoBack]Față de aceste aspecte, pentru conformarea cu prevederile legale menționate anterior, propun inițierea Proiectului de hotărâre privind aprobarea Programului de acțiuni comunitare pentru prevenirea şi combaterea riscului de sărăcie şi excluziune socială în rândul beneficiarilor de venit minim de incluziune şi supunerea acestuia aprobării Consiliului local.
Anexez Programul în forma propusă de serviciul public de asistență socială.

Vă mulțumesc!
Director D.A.S
.……………………………





